[{"text_idx": "#000000", "text": "Vahel tekib ku\u0308simus, mida on vaja meie veebilehe jaoks ning milliseid teadmisi on vaja suvalisel hilisemal progejal selle ta\u0308iustamiseks / kaasajastamiseks."}, {"text_idx": "#000001", "text": "Alustades ko\u0303ige olulisemast, on vajalik domeen. See ta\u0308hendab registreeritud veebilehe aadressi, mille kaudu lehele jo\u0303utakse. Na\u0308iteks: marketingsharks.ee. Selle registreerimist pakuvad ko\u0303ik suuremad majutuse pakkujad, tulenevalt top-level ehk .ee, .eu, .com jne no\u0303udmisest on selle omamisele kehtestatud periooditasu \u2013 tu\u0308u\u0308piliselt aastapo\u0303hine. See domeen suunatakse mingile kindlale aadressile ( IP aadress, va\u0308ljast paistab kui juhuslik numbrite jada stiilis 82.131.000.123 ). Sellele aadressile suunamise pa\u0308rast klient muretsema ei pea, kui vo\u0303tta domeen koos majutusega tehakse suunamine automaatselt."}, {"text_idx": "#000002", "text": "Teiseks on vajalik majutuse server \u2013 koht, kus kodulehe failid reaalselt asuvad. Selle u\u0308lesandeks on vastata pa\u0308ringutele ( mis tulenevalt domeenist veebilehitseja poolt neile saabuvad ) o\u0303ige sisuga. Serverites vo\u0303ib joosta erinev tarkvara, na\u0308iteks Apache vo\u0303i IIS. Mo\u0303lemad mainitust on sobivad ja tegelikult vo\u0303ib seal olla u\u0308ksko\u0303ik mis, niikaua kui ta vo\u0303imaldab tu\u0308u\u0308pilist toimemehhanismi \u2013 saata vastu HTML formaadis teksti, mis on u\u0308htlasi nii veebilehtede struktuuriks kui sisuks."}, {"text_idx": "#000003", "text": "Kuna Marketing Sharksi kodulehed on ehitatud WordPressi sisuhalduse platvormile, peab majutuse server pakkuma PHP ja MySQL tuge. Nende miinimumversioonid on hetkel vastavalt 5.2.4 ja 5.0, kuid see vo\u0303ib aja mo\u0308o\u0308dudes to\u0303usta. Siinkohal on kasulik konsulteerida WordPressi no\u0303uete lehega . Ko\u0303ikide mo\u0303istlike majutuse pakkujate jaoks on need no\u0303udmised iseenesest mo\u0303istetavad, kuid vahel \u2013 na\u0308iteks vana lehe uuemaga asendamisel \u2013 tuleb lasta neil versioone to\u0303sta. See on taas aspekt, mille u\u0308le klient reeglina muretsema ei pea, sest PHP ja MySQL tugi vo\u0303i ko\u0303rgema versiooninumbriga serverisse kolimine on majutuskeskkondades iseenesestmo\u0303istetav."}, {"text_idx": "#000004", "text": "MySQL on andmebaasi mootor, ehk koht kuhu kogu lehe muudetav sisu salvestatakse. Teiste tuntumate andmebaasidena vo\u0303iks mainida Oracle SQL, MS SQL, PostgreSQL. Nende peal WordPressi ei to\u0308o\u0308ta ja pole ka lootust, et la\u0308hiajal to\u0308o\u0308le hakkaks."}, {"text_idx": "#000005", "text": "Wordpress, olles vabavara, laseb vo\u0303imalikel tulevastel lehe edasiarendajatel vabalt vaadata oma la\u0308htekoodi. Sellele muudatuste ja ta\u0308ienduste tegemine on sihilikult tehtud vo\u0303imalikult mugavaks ko\u0303ikvo\u0303imalike filtrite ja registreeritavate tegevuste na\u0308ol. Kodulehe u\u0308lesehituse poolelt on reeglina kasutusel WordPressi baasplatvorm, seda isikupa\u0308raseks tegev \u201cteema\u201d ja mitmed lisamoodulid. Arendustegevus toimub teema muutmise ja / vo\u0303i ta\u0308iendamise ( so\u0303ltuva teema kaudu ) na\u0308ol. Idee poolest ta\u0308hendab see, et uuendused WordPressi tuumale, mida pikemas plaanis teha on va\u0308ga hea mo\u0303te, ei mo\u0303juta veebilehe toimimist. Reaalsuses on teemad tihti so\u0303ltuvad WordPressi versioonist, millele neid algselt tehti ja seeto\u0303ttu vo\u0303ivad uuendamisel vajada natuke parandamist."}, {"text_idx": "#000006", "text": "Internetist leiab pea lugematul hulgal WordPressi \u201cteemasid\u201d vo\u0303i malle ( \u201ctemplate\u201d ), mida kasutada. Enamasti on nendel puuduseks korralik mitmekeelsuse tugi \u2013 eriti oluline Eestis, kus kodulehed on pea alati mitmekeelsed. See ta\u0308hendab lehe kuvamist korraga mitmes keeles, vo\u0303imaldades keelt vahetada igal lehel olles ilma avalehele naasmata. Mitmekeelsust pakuvad erinevad moodulid, kuid teemad toetavad neid harva ja ka siis ebapiisavalt. Seeto\u0303ttu on u\u0308ldjuhul mo\u0303tekam mallid ko\u0303rvale ja\u0308tta ning minna eridisaini teed, andes lehele unikaalse ja vajadustele ta\u0308pselt vastava na\u0308o."}, {"text_idx": "#000007", "text": "Veebiarendus \u2013 kuidas hinnata veebiarendaja kvaliteeti?"}, {"text_idx": "#000008", "text": "Milline on arendaja kvaliteet konkreetselt programmeerimisel. Kuidas seda siis mo\u0303o\u0303ta ja hinnata?"}, {"text_idx": "#000009", "text": "Miks on oluline kodulehe hooldus ja monitoorimine"}, {"text_idx": "#000010", "text": "\u201cTegin kodulehe. Ilus ja sa\u0308rav. Mo\u0308o\u0308dus kuu vo\u0303i paar. Nu\u0308u\u0308d pakutakse uuendusi \u2013 uhh, pigem ei na\u0308pi.\u201d Kas tuleb tuttav ette? Enamik kodulehe tellijaid leiab end sellisest olukorrast. Mo\u0303tleme la\u0308bi, millised variandid selle lahendamiseks on."}, {"text_idx": "#000013", "text": "6 tu\u0308u\u0308pilist Google Analyticsi viga, mida va\u0308ltida"}, {"text_idx": "#000014", "text": "Google Analytics on u\u0308ks digiturundaja kasulikemaid to\u0308o\u0308riistu. Millised on aga peamised vead, mida selle kasutamisel tehakse?"}, {"text_idx": "#000015", "text": "5 Google Analyticsi na\u0308puna\u0308idet algajale, et oma a\u0308ri paremini mo\u0303ista"}, {"text_idx": "#000016", "text": "Google Analytics vo\u0303ib tunduda alguses veidi keeruline oma pea lo\u0303pmatuna na\u0308ivate vo\u0303imaluste poolest, seega toome teieni viis na\u0308puna\u0308idet, mis aitavad algajatel Analyticsisse selgust tuua."}]